Odense Adresse-Contoirs Efterretninger, 1844-02-06
Rusland. Beretningerne fra den russiske Grændse kunne ikke noksom beskrive de derværende Jøders Fortvivlelse ved den skrækkelige Ukase, der befaler deres Fordrivelse 50 Verster bort fra deres nærværende Bopæle, Skulde denne haardeste af alle Forholdsregler virkelig i sin hele Udstrækning komme til Udførelse, saa vil den moralsk tilintetgjøre hele Generationer og bære Præget af Fortidens skrækkeligste Forfølgelser. Et Antal af noget over 30,000 Familier skal, endnu midt i den raae Aarstid, bortfjernes fra deres hidtil havte Bopæle og fra Fødehjemmets Arne! De skulle begive sig ind i det Jndre af Riget, ikke engang efter frit Valg, men kun til Steder, hvor det tilstedes dem at tage ny Bopæl. Og netop fra de bedre beskafne og blomstrende Gouvernementer ere de udelukkede og derimod forviist til Stæder, hvor Næringsløsheden og Elendigheden under deres deralt i lang Tid bosiddende Troesforvante allerede er saastor, at næsten Halvdelen af denne Befolkning bestaaer af Almisselemmer og pjaltede Tiggere. Udveien til Udlandet er ogsaa afskaaren dem. De, som have Huse i Eie, har man forundt to Aar til at realisere dem, dog have de Fag, der af Forsigtighed allerede sælge nu, kun faaet den halve Værdi af deres Eiendom. Sildigere vil det maaskee endog være forgiæves at sælge, da, ved en saa stor Blottelse for Beboere, en Mængde af Huse ville staae tomme og tabe al Værdi. Ligesaa gaaer det med Meubler og Bohave, der maae bortslænges til enhversomhelst Priis, og endnu værre bliver det med udestaaende Fordringer, der bestaae i lutter smaa Poster, og nu ville blive saa meget vanskeligere at inddrive. Elendigheden hos denne ulykkelige Befolkning vil desværre daglig voxe, kun i en høiere Haand er det lagt, at hjælpe og at dømme. - En sig i Paris opholdende fornem Russer har faaet Ordre til inden 24 Timer at forlade Frankrigs Hovedstad og Landet selv inden 8 Dage. Han fik denne befaling netop samme Dag, paa hvilken han havde berammet et stort Bal hos sig og dertil indbudt en betydelig Mængde Gjæster. Til det sidste Øieblik af hans Frists Udløb forblev han imidlertid i sine Balgjæsters Selskab, der ikke lidet forbausedes over deres Værts Forsvinden, da de først næste Dag erfarede, at han allerede befandt sig paa Veien til Petersborg, Norge, Fra Christiania skrives: "Vor elskede Konge, den ottiaarige ædle Drot Carl Johans Fødselsdag er idag feiret med stor Parade paa Agershuus Fæstning, hvor samtlige her garnisonerende Tropper under Salut defilerede paa Paradepladsen. J mange private Selskaber have høitidelige Middagsmaaltider fundet Sted; i Aften illumineres de offentlige Bygninger ligesom der gives Bal og Souper hos Hs. Excellence Statholderen. - Hs. Majestæt havde naadigst behaget til den 26 Januar at lade indkjøbe af Eugenias Stiftelses Fabricata Klædningsstykker til en Værdi af 150 Spd., bestaaende af Linned, Blouser og Strømper, hvilke ere blevne uddeelte efter Fattigforstandernes Forslag, i deres og Politimesterens Nærværelse til omtrent 200 fattige Børn af begge Kjøn i en Alder af 312 Aar, fornemmelig blandt saadanne, der freqventere Asylerne. Den sædvanlige Gratification til Garnisonen (bestaaende af 611 menige Stridsmænd og 151 Underofficerer) er bleven uddeelt af Hs. Majestæts private Casse, ligesom Byens og Forstæders Fattige, paa sædvanlig Maade ere blevne beværtede for Hs. Majestæts Regning, med fuldstændigt Middagsmaaltid m. m., deels ved Uddeeling af Portioner til Huusarme, deels ved Anretning for de i Stadens Fattighuse og Mangelsgaardens Arbeidsanstalt værende Jndivider. Antallet af Fattige, der bleve bespiste, udgjorde 4,207 Jndivider; hvoraf 1,207 fordeelte i de forskjellige Stiftelser og Fattighuse, 211 Lemmer paa Arbeidsanstalten, og 3,789 Udenhuus Fattige. Af de sidstnævnte 3,000 Fattige have 1,500 faaet fuld Portion, d. c. Kjødsuppe, Kjød og Brød, og iblandt dem 300 Kaffe og Sukker, samt 1,500 halv Portion, bestaaende af Suppe og Brød.